
AVIZ

asupra propunerii legislative pentru abrogarea Legii nr.37 din 7 aprilie 2014 pentru aprobarea Ordonanței de urgență a Guvernului nr.9/2013 privind timbrul de mediu pentru autovehicule

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru abrogarea Legii nr.37 din 7 aprilie 2014 pentru aprobarea Ordonanței de urgență a Guvernului nr.9/2013 privind timbrul de mediu pentru autovehicule, trimisă cu adresa Plx. 306 din 23 martie 2015, înregistrată cu nr. 4C-11/498/2015 din 24 martie 2015.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.

Senatul, în calitate de primă Cameră sesizată a respins, proiectul de Lege în şedinţa din 18 martie 2015.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 21 aprilie 2015.


Proiectul de Lege are ca obiect de reglementare modificarea Ordonanței de urgență a Guvernului nr.9/2013 privind timbrul de mediu pentru autovehicule prin abrogarea modificărilor și completărilor instituite prin Legea nr.37/2014, urmărindu-se repunerea în situația anterioară intrării în vigoare a acestei legi. 

Membrii Comisiei au examinat propunerea legislativă supusă avizării, expunerea de motive și avizul negativ al Consiliului Legislativ nr. 48 din 14 ianuarie 2015 și punctul de vedere al Guvernului nr. 248 din 19 februarie 2015, prin care nu se susține adoptarea inițiativei legislative.
            In conformitate cu prevederile art.15 alin.(1) din Legea nr.500/2002 privind finantele publice locale, cu modificarile si completarile ulterioare, propunerea legislativa trebuie sa prevada sursele de acoperire a micsorarii veniturilor bugetare.


În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a propunerii legislative. 

În raport de obiectul şi conţinutul reglementării, propunerea legislativă face parte din categoria legilor ordinare.

